यिग का आविर्भाव?

Tue, 08 Aug 2023 08:58:38 +0000

मुर्दे के समान पड़े-पड़े ऑड्रे को अचानक एक ऐसे बदलाव का आभास हुआ, जिस पर वह एकबारगी विश्वास नहीं कर पायी; जब विश्वास हुआ, तब उसे समझ में नहीं आया कि वह इसे शुभ लक्षण माने या अशुभ— दूर से आती ढम-ढम की आवाजें बन्द हो गयी थीं! यह सही है कि इन आवाजों ने हमेशा उसे पागल बनाया था, लेकिन क्या वाकर इन्हीं आवाजों को दूसरी दुनिया से आने वाली बुरी आत्माओं के खिलाफ सुरक्षा-कवच नहीं मानता था? वो कौन-सी बातें थीं, जो उसने ग्रे-ईगल और विचिता ओझाओं से सुनकर उसे फुसफुसाते हुए बतायी थीं?.